Germaniyaning Ibbenbyuren shahrida temiryo‘l kesishmasida poyezd va yuk mashinasi to‘qnashib ketdi. Oqibatda 2 kishi halok bo‘ldi, deb xabar bermoqda Associated Press axborot agentligi. Ushbu yo‘l-transport hodisasida yana 20 kishi jarohat oldi. Ulardan 3 nafari og‘ir ahvolda qolmoqda. Voqea tafsilotlari aniqlashtirilmoqda. Politsiya ma’lumotlariga ko‘ra, poyezdda odam ko‘p bo‘lib, deyarli bo‘sh joy bo‘lmagan. Yuk mashinasi haydovchisiga hech narsa qilmagan.